P O V E R E N I E 

V súlade s § 13b zákona č.369/1990 Zb. o obecnom zriadení v znení neskorších predpisov 
starostka obce Mgr. Karina Holešová týmto

p o v e r u j e m 

mojím zastupovaním v rozsahu tohto poverenia 
zástupcu starostu – Rudolf Remeš
                narodeného : 01. 11. 1973 , trvale bytom: Hlboké nad Váhom 319

Zástupcovi starostu určujem počas volebného obdobia 2022 - 2026 rozsah zastupovania starostu nasledovne:

A)	počas neprítomnosti a nespôsobilosti na výkon funkcie starostky obce:
•	zastupuje starostku obce počas jej neprítomnosti alebo nespôsobilosti na výkon funkcie v plnom rozsahu, okrem pracovnoprávnych vzťahov (prijímanie a prepúšťanie zamestnancov);
•	zastupuje starostku obce v plnom rozsahu v prípade, ak v súlade so zákonom o obecnom zriadení zanikne jej mandát pred uplynutím funkčného obdobia.

Pod neprítomnosťou alebo nespôsobilosťou starostky sa rozumie situácia, keď starostka obce objektívne nemôže realizovať a vykonávať pôsobnosti, ktoré sú jej zverené platnou právnou úpravou (najmä v § 13 zákona o obecnom zriadení). Neprítomnosť alebo nespôsobilosť starostu na výkon funkcie je stav v správe a riadení obce, v rámci ktorého sa starostka po dobu minimálne 6 mesiacov nezdržiava na obecnom úrade a nevykonáva agendu, ktorá jej je zverená.

B)	Počas prítomnosti starostky:  
•	vykonáva operatívne činnosti a úlohy podľa pokynov starostky obce
•	podieľa sa spolu so starostkou a pracovníkmi obce na rozvoji jednotlivých oblastí života v obci
•	zúčastňuje sa na previerkach, kontrolách a na vybavovaní sťažností a oznámení, ktoré uskutočňujú orgány obce
•	je operatívny zastupovať obec v oblasti spoločenskej a kultúrnej, príp. reprezentačnej a to po dohode so starostkou obce,

C)	nepatria mu kompetencie zákonom vyhradené iba starostke obce. Nemôže  vykonávať pôsobnosti starostky, vyplývajúce so zákona.

Poverenie je účinné od 17.11.2022

Účinnosť tohto poverenia zaniká vydaním nového poverenia zástupcu starostky obce alebo uplynutím funkčného obdobia povereného poslanca alebo odvolaním zástupcu starostky obce Hlboké nad Váhom. 

V Hlbokom nad Váhom, dňa 16.11 2022

	............................................
	Mgr. Karina Holešová
	starostka obce Hlboké nad Váhom

Poverenie v navrhovanom rozsahu prijímam: 

V Hlbokom nad Váhom, dňa 16.11.2022 				    

  	....................................................
                      Rudolf Remeš   
	poverený zástupca starostky 
	obce Hlboké nad Váhom